**הקמת משטרת ישראל בתש"ח :**

בראשית נובמבר 1947 **החלה הסוכנות היהודית** להיערך לסיום שלטון המנדט ולהקמתה של מדינה עצמאית. הוקמה ועדת המצב בסוכנות, שנועדה לתכנן את מוסדות השלטון השונים הנחוצים במדינה.

**ב-9 בנובמבר 1947, גולדה מאירסון (מאיר),** נבחרה לעמוד בראש **צוות שיגבש תכנית מפורטת למבנה המשטרה.**

**למרכז הצוות מונה יחזקאל סחרוב**, איש המחלקה המדינית בסוכנות, אשר שימש זמן-מה כאיש הקשר בין מוסדות היישוב למשטרת המנדט. "צוות ההקמה" כלל גם שני קצינים יהודים במשטרת המנדט. חברי צוות ההקמה ביקרו בתחנות המשטרה ונפגשו עם השוטרים והקצינים היהודים ששירתו במשטרת המנדט, במטרה להבין מהם התפקידים הצפויים למשטרה וכיצד נכון לבנות את הארגון. יש לזכור כי בשל מדיניות הבריטים נמנע קידומם של שוטרים מקומיים – יהודים וערבים כאחד – לדרג הבכיר במשטרה, דבר שמנע מהצוות להתייעץ עם בעלי ניסיון ניהולי-משטרתי ברמות בכירות.

**ב-21 בדצמבר הגיש סהר לבן גוריון "הצעה להקמת משטרה במדינה העברית",** תכנית לארגון המשטרה לאחר הכרזת העצמאות.

**ההקמה בפועל של משטרת ישראל לוותה בקשיים רבים בשל הסכנה מפלישתם של צבאות ערב.** **העדיפות שניתנה לצבא בהקצאת המשאבים הלאומיים הביאה לכך שהתכנית להקמת המשטרה לא מומשה הפועל**.

כך התבססה משטרת ישראל בתקופה הראשונה לקיומה על כ-700 השוטרים והקצינים היהודים ששירתו במשטרת המנדט ועל נהלים ופקודות מנדטוריות, תוך התמודדות עם מחסור חמור בציוד מכל הסוגים.

הבסיס החוקי, בהתאם לפקודת סדרי החוק והמשפט, המשיכה המשטרה, בדומה לרוב מוסדות השלטון, לפעול בהתאם **לחוק שנקבע בתקופת המנדט**, פקודת **המשטרה משנת 1926.** הבסיס הארגוני המנדטורי.

**ב-26 במרץ 1948 שלח דוד בן-גוריון** לראש המטה הארצי ולראש המטה הכללי של ההגנה שדר קצר, בו נכתב:

**" לפי החלטת ההנהלה, הוטל על יחזקאל סחרוב לארגן מיד משטרה יהודית בשטח המדינה היהודית – מתוך המגויסים לפחות 1,200 איש.  המשטרה תהיה כפופה לפיקוד העליון, (מטכ"ל ההגנה ) אולם תהיה אבטונומית בתחום פעילותה, ויחזקאל סחרוב ישמש מפקדה, כמנהל אגף המשטרה במטה הכללי."**

במקביל, שלח בן-גוריון לסחרוב (סהר) הוראה נוספת, לפיה עליו להיערך להקמתה של המשטרה ולפיקוד עליה, עם ההכרזה הצפויה על העצמאות.

המשטרה, כתב בן-גוריון, תהיה **"ממונה על תפקידי משטרה פנימיים ושאר כוחות הביטחון לא יטפלו עוד בתפקידים אלה".**

שני מסמכים אלה, המהווים את הפקודה להקמתה של משטרת ישראל, מסמלים את סופו של תהליך תכנון קדחתני שהחל כארבעה חודשים קודם לכן.

עם הקמת המדינה, ב-[15 במאי](https://he.wikipedia.org/wiki/15_%D7%91%D7%9E%D7%90%D7%99) [1948](https://he.wikipedia.org/wiki/1948) מינה [שר המשטרה](https://he.wikipedia.org/wiki/%D7%A9%D7%A8_%D7%94%D7%9E%D7%A9%D7%98%D7%A8%D7%94), [בכור-שלום שטרית](https://he.wikipedia.org/wiki/%D7%91%D7%9B%D7%95%D7%A8-%D7%A9%D7%9C%D7%95%D7%9D_%D7%A9%D7%98%D7%A8%D7%99%D7%AA), את יחזקאל סהר ל[מפכ"ל המשטרה](https://he.wikipedia.org/wiki/%D7%9E%D7%A4%D7%9B%22%D7%9C_%D7%94%D7%9E%D7%A9%D7%98%D7%A8%D7%94) הראשון.

ב-[14 ביולי](https://he.wikipedia.org/wiki/14_%D7%91%D7%99%D7%95%D7%9C%D7%99) [1948](https://he.wikipedia.org/wiki/1948) רשם [דוד בן-גוריון](https://he.wikipedia.org/wiki/%D7%93%D7%95%D7%93_%D7%91%D7%9F-%D7%92%D7%95%D7%A8%D7%99%D7%95%D7%9F) ביומנו: "בא [יחזקאל סהר](https://he.wikipedia.org/wiki/%D7%99%D7%97%D7%96%D7%A7%D7%90%D7%9C_%D7%A1%D7%94%D7%A8) (סחרוב), מפכ"ל המשטרה, יש לו עד עכשיו 1,700 שוטרים. מאלה 400 בירושלים, בחלקו אין זה חומר טוב. יש בהם אנשים שהתחמקו מהצבא. יש בהם גם אנשי שוחד. יטהר אותם לאט לאט"

**חיל הספר הפך למשמר הגבול:**

ב 26 באפריל  [1953](https://he.wikipedia.org/wiki/1953)  הוקם במסגרת המשטרה "חיל הספר" [משמר הגבול](https://he.wikipedia.org/wiki/%D7%9E%D7%A9%D7%9E%D7%A8_%D7%94%D7%92%D7%91%D7%95%D7%9C), למטרת לחימה ב[מסתננים](https://he.wikipedia.org/wiki/%D7%94%D7%A1%D7%AA%D7%A0%D7%A0%D7%95%D7%AA_%28%D7%A4%D7%9C%D7%A1%D7%98%D7%99%D7%A0%D7%99%D7%9D%29) ושמירה על גבולות המדינה.